B. Osobitná časť

K Čl. I
K bodu 1
Ustanovuje sa prechodné obdobie dvoch rokov odo dňa nadobudnutia účinnosti tohto nariadenia vlády Slovenskej republiky, počas ktorého je možné uvádzať na trh a na palubu lode členského štátu Európskej únie zariadenia, ktoré sú v prílohe č. 1 časti A.1 prvom stĺpci presunuté z prílohy č. 1 časti A.2 a boli vyrobené do 30. apríla 2016, v súlade s postupom schválenia typu podľa predpisov účinných do 30. apríla 2016.
K bodu 2
Uvádza sa znenie prílohy č. 1 prebraté zo smernice Komisie 2015/559/EÚ z 9. apríla 2015, ktorou sa mení smernica Rady 96/98/ES o vybavení námorných lodí (ďalej len „smernica 2015/559/EÚ“).
K bodu 3
V súlade s Legislatívnymi pravidlami vlády Slovenskej republiky sa dopĺňa príloha č. 5 nariadenia vlády Slovenskej republiky o smernicu 2015/559/EÚ.
K Čl. II
Uvádza sa dátum nadobudnutia účinnosti nariadenia vlády Slovenskej republiky v súlade s transpozičnou lehotou smernice 2015/559/EÚ.